钦定古今图书集成/明伦汇编/氏族典/第196卷 > 《廖用贤尚友录》 > 苗道润
## 钦定古今图书集成/明伦汇编/氏族典/第196卷 > 《廖用贤尚友录》 > 苗道润

按《金史苗道润传》：“道润，贞祐初为河北义军队长。宣
宗迁汴，河北土人往往团结为兵，或为群盗。道润有
勇略，改战斗，能得众心。比战有功，略定城邑，除宣武
将军，同知顺天军节度使事。四年，复以功迁怀远大
将军，同知中山府事。复战有功，迁骠骑上将军、中都
路经略使。顷之，加中都留守兼经略使。道润前后抚”
定五十馀城。兴定元年，诏道润恢复中都，以山东兵
益之。初，道润与顺天军节度使李琛不相能，两军土
兵因之相攻，道润奏李琛叛，琛亦奏道润叛。廷议以
为两人失和，令山东行省、枢密院谕琛严为约束，无
致生事。诏道润与移剌铁哥合兵抚定河北。既而道
润与贾仝、贾瑀互相攻击，贾瑀诈为约和，伏兵刺杀
道润，靖安民代领其众。